Prosjektbeskrivelse: Bekjennelser fra Augustin til Rousseau

**Emnebeskrivelse**

St. Augustin av Hippo og Jean-Jacques Rousseau er to ulike forfattere fra to forskjellige tider. De er av ulik oppfattelse av verden i både politikk og religion. De skriver selv to selvbiografier begge kalt «Bekjennelser» med 1385 års mellomrom. Koblingen mellom disse to ligger i at Augustin var først ute med en selvbiografi i første person- tidligere var det vanlig for levende helgener som skrev sine memoarer å trekke seg tilbake og referere til seg selv i tredjeperson. Rousseau følger etter mange år i en lignende form som Augustin førte. Augustin sitt fokus er religiøst og søker etterfølgelse fra sine lesere mens Rousseau ikke gjør et slikt forsøk, men søker fremdeles å forstå sitt eget liv bedre ved å gjøre en nærlesning av selvopplevde hendelser. Augustin ville angivelig bare vært interessert i et lignende prosjekt hvis det førte til at han selv ble en bedre kristen og tilbe Gud mer pietistisk. Rousseaus fiksering på seg selv kan ses på nesten som den rake motsetningen av Augustins prosjekt som søker å avkaste seg så mange laster som mulig å leve i en mer idealistisk verden. «Vi bekjenner oss med Augustin, men vi lever som Rousseau» har blitt et berømt utsagn. Rousseau skriver avfeiende ovenfor Augustin om sine egne bekjennelser «I have resolved on an enterprise which has no precedent” Rousseau mener da altså at Augustins bok som er på så mange måter beslektet ikke er verdig som en forgjenger til hans eget verk. Rousseau ble visstnok tvunget til å lese Augustin av en prest, da han var 16 år i Torino. Dette er nevnt i *The confessions* som en av de få eksplisitte referansene til Augustin gjennom hele boken.

Å bekjenne noe handler om å rense ens samvittighet. Med en ren samvittighet kommer man seg gjennom purgatoriet på vei mot Paradis ifølge den klassiske kristne etymologien. I en mer praktisk og direkte forstand blir man satt fri fra en nagende skyldfølelse etter å ha fortalt hva det var man følte anger og skyld over. Det kan også være å dele en hemmelighet, som har vært skjult for så å komme for en dag. Man gir altså andre innsikt i noe personlig foranliggende, som en prosess virker dette å lindre psykisk lidelse, følelsen av en byrde som er lettet fra skuldrene og tilgivelsen for synden. Hvem bekjenner man seg så til? I en tradisjonell forstand bekjenner man seg til en prest, som utøver anonymitet både for presten og for den bekjennende. Men, det er egentlig tenkt at man bekjenner seg til Gud gjennom presten som et medium. St.Augustin og Rousseau har altså skrevet ned sine bekjennelser og bekjenner seg ikke til presten, men til alle som skulle lese bøkene deres.

St. Augustin en helgenfigur fra Nord-Afrika, nærmere bestemt byen Hippo, i senantikken. Augustins bok *The city of God* var et såkalt «magnum opus» i kirkelitteraturen. Hvor han beskriver og forklarer hvordan Roma som en kristen by kunne falle til hedenske når det var gud selv som bestemte alt. Hvordan kunne han være skyldig i å ødelegge sitt beste «fotfeste» i verden. Augustin foreslår at Roma ikke var noen guds by, det var et syndig sted og romerne var ikke slik som Gud ville at det skulle være, de var altfor opptatt av karriere og personlig heder. Så for å illustrere dette poenget, påpeker Augustin hva Gud intenderte med en by i hans navn og skiller mellom to typer byer: “Of the nature of the two cities, the earthly and the heavenly. Accordingly, two cities have been formed by two loves: the earthly by the love of self, even to the contempt of God; the heavenly by the love of God, even to the contempt of self” (Sitat fra: *The city of god)*

* Bekjennelsene til Augustin er formet som en personlig samtale med gud i monolog form med Gud som en stille mottaker.
* Helt fram til opplysningstiden var Augustin lest som den viktigste teologen fra kristendommens tidligste tider. Boken *The city of god* (426) ble referert til som rammeverk for kirken doktrine i over tusen år og er fremdeles i dag, en viktig del av kirkens lære. Rousseaus egen tid sto for en økt grad av sekulariseringen i samfunnet.

Det å skrive om det dypt private om å legge ut om detaljer for en offentlighet. Å bekjenne seg ovenfor Gud kanskje via den lesende offentligheten. Augustin bekjenner seg direkte til en personlig og tilstedeværende Gud. Mens Rousseau, visstnok retter seg mot en annen mer subtil skaper, mer forankret i opplysningstidens idealer som konsept og språk.

Autobiografien som konsept, er selvgranskende og utforskende. Forfatteren ønsker å bruke en slik prosess til å gjøre oppdagelser om seg selv og dele disse for andre. Men, også for å komme på det rene om ting man tidligere ikke ønsket at andre skulle vite om. Rousseau var selv notorisk åpen om sitt privat liv og advokerte for å en større åpenhet i det offentlige og det private. Ifølge han ville det løse mange problemer i samfunnet om man bare snakket mer om private ting åpenlyst.

**Motivasjon og Teoretisk ramme**

Rousseau

Jeg har alltid synes at Rousseau er en viktig historisk karakter, både for Filosofi, Idehistorie og litteratur. Som forfatter er Rousseau kjent for å ha skrevet bøker som *Emile*, *Heloise* og *Bekjennelser.* Første gang jeg kom over ham direkte, var i en tekst av teoretikeren Jean Starobinski, *Transparanncy and Obstruction* (1988) I denne boken analyserer den berømte litteraturteoretikeren Rousseaus samlede verker. Starobinskis bragd er i denne boken å ikke forminske eller redusere Rousseau skjematisk, men å åpne ham mer i en fenomenologisk forstand. Jeg synes Starobinskis bok var utrolig interessant å lese fordi han åpnet opp teksten på en måte jeg ikke hadde sett før og jeg ble først da vitne til hvor viktig analysen er for litteraturen og hvor mye rikere den blir gjennom en slik prosess. Starobinski kommer over en passasje fra Bekjennelser, når Jean Jacques jobber som tjener for denne Markien av Savoy (tror jeg det var). Hvor han gjør en utrolig spennende analyse av klassesamfunnet på 1700-tallet hvor den hierarkiske rangstigen er tilsynelatende sosial, økonomisk og intellektuell. Han gjør oss som lesere var på hvor mange elementer som er i spill under denne middagsscenen av alle disse elementene nevnt ovenfor også på et språklig/lingvistisk nivå. Starobinski vil nok bli en sentral del av tolkning og arbeidet med Rousseau.

Sitat fra *Bekjennelser*, Åpningslinjene

"I know my heart and have studied mankind; I am not made like any one I have been acquainted with, perhaps like no one in existence; if not better, I at least claim originality, and whether Nature did wisely in breaking the mould with which she formed me, can only be determined after having read this work.”

Man må bare beundre den elegante uttrykksmåten Rousseau bruker for å beskrive hva sitt indre liv skal være i forhold til hvordan andre måtte dømme det.

Rousseau formet et slags eget «persona» som han opptrådde som i det offentlige og det litterære, kalt «Jean Jacques». Dette er noe jeg må finne mer ut av hvorfor er betydelig, fordi det er viktig i forhold til forskjellen mellom den litterære Jean Jacques karakteren og den historiske Rousseau i forhold til forfatterfunksjon ol. grunnproblemer.

Augustin

Jeg har lyst til å bruke de teologiske elementene Augustin kan bringe inn i en diskusjon om bekjennelser. Slik kan man nærme seg den tradisjonelt forbundene bekjennelsen i forhold til de høyere maktene. En makt som forventer en ærlighet ovenfor seg selv. Det er også interessant hvordan en kristen tenker på denne tiden så verden og hvordan denne antikke personen var på et personlig nivå.

Material-vis må jeg skaffe noe teoretisk om Augustin utover originalkilden.

Jeg har kun lest utdrag fra Augustins tekster, men kommer til å begynne å lese ham om det blir aktuelt i forhold til oppgaven. Som litterært verk er det mye interessante i framstillingen av en historisk persons egne indre liv framstilt i et litterært språk som skiller seg fra den mer prosaiske autobiografiske stilen. Til. Eks er dette utdraget mye sterkere rettet mot en poetisk fremstilling:

“And men go abroad to admire the heights of mountains, the mighty waves of the sea, the broad tides of rivers, the compass of the ocean, and the circuits of the stars, yet pass over the mystery of themselves without a thought.”

**Problemstilling**

Konseptet omkring bekjennelser: Hva er det for Augustin og for Rousseau? Hvordan fungerer det i verkene og er det en kobling mellom de to. Hvordan er de ulike i sine framgangsmåter når de skriver tekstene sine.

* Jeg vil finne ut av denne formen for litteratur, hva søker de å oppnå, personlig og for andre. Enten det er teologisk eller filosofisk.
* Hva slags emner er det tekstene utforsker og søker svar i. Blir de noe klokere?
* Finne ut om det er flere andre forfattere som utforsker lignende problemstillinger som enten Rousseau eller Augustin. Har disse hatt en synlig effekt på forfattere som kom etter dem. Er de så en del av en større litterærtradisjon, som selvbiografier?

**Hypotese**

Er det en relasjon mellom Rousseaus *Bekjennelser* og Augustins *Bekjennelser* i bruken av begrepet bekjennelser? Relasjonen er relevant nok som grunnlag for tolkning av de to verkene sett i et relasjonelt lys med basis i Kristevas teori om intertekstualitet og Starobinski sin litterære teori.

**Tempo/ framdriftsplan**

Lese Rousseau *The confessions* og Augustin *Confessions*

-Se etter punkter av intertekstualitet og referanser i Rousseau til Augustin.

- Finne ut om koblingen i begrepet bekjennelser, hva betyr det for Augustin og hva betyr det for Rousseau. Hva er den generelle kristne og den allmenne konsensusen om begrepet.

- Finne bakgrunnsstoff om opplysningstiden og om senantikken

- Utforske Starobinski, Kristeva og Philippe Lejeune

**Metode**

Vil gå ut på å bruke litteraturteori som analyse verktøy over de to tekstene

* Fenomenologien til Starobinski som teoretiske briller i lesningen av Rousseau
* Intertekstualitet i forholdet mellom Rousseau og Augustin fra Julia Kristeva

**Disposisjon**

Tittel

Abstrakt

Innledning

Hypotese

Forskningsmetode

Historisk bakgrunns-ramme for begge tenkerne.

En kort biografi over St. Augustin og Jean- Jacques Rousseau

Oppklaring av begreper og konsepter

Bøkenes utforming og språk

Argumentasjon og forskning

Hoveddel

Konklusjon

Fotnoter/Referanser/Bibliografi

**Avgrensning**

Det vil være et fokus på konseptet om bekjennelsene og rekonsilieringen med en selv og ovenfor andre evt. høyere makter. Fokuset vil også ligge på bøkene selv i form og uttrykk.

Definisjonen av konseptet bekjennelser vil bli forankret og tydeliggjort hvor det divergeres mellom Augustins definisjon og Rousseaus definisjon.

Jeg vil prøve å avgrense meg til verkene og ikke for mye om de to forfatternes andre kjente ideer. Bare der det er relevant for å kunne utdype hovedtekstene i forskningen.

**Bibliografi**

Archambault Paul J. *Rousseau tactical misreading of Augustine*

Augustin, *The city of god*

Augustin, *Confessions*

Habermas *Den borgerlige offentlighet*

Kristeva Julia, *Desire in language*

Lejeune, Philippe *on autobiography*

Rousseau Jean Jacques*, Confessions*

Starobinski, *Transparanncy and Obstruction*

**Artikler**

https://www.theamericanconservative.com/dreher/augustine-vs-rousseau-benedict-option/